**Atribuţiile postului:**

* asigură punerea în executare a hotărârilor Consiliului de Administraţie, a Hotărârilor Consiliului Local Sighişoara și a dispozițiilor Primarului Municipiului Sighișoara;
* organizează şi conduce activitatea clubului şi răspunde de îndeplinirea obiectivelor și criteriilor stabilite;
* reprezintă personal sau prin delegat clubul în relaţiile cu organismele interne şi internationale, cu celelalte instituţii publice sau private, precum şi cu persoanele fizice și juridice, române sau străine;
* îndeplineşte atribuţii specifice calităţii de ordonator terţiar de credite;
* răspunde de aplicarea Regulamentului de Organizare şi Functionare şi a Regulamentului Intern ale clubului şi asigură respectarea acestora de catre personalul din subordine;
* conduce și coordonează activitatea desfăşurată în cadrul secţiilor pe ramuri sportive din structura clubului, precum şi a antrenorilor, în vederea realizării scopului şi obiectivelor clubului;
* propune spre aprobare Consiliului de Administraţie transferurile şi împrumuturile de jucători precum şi suma la care urmeaza să se facă transferurile şi împrumuturile;
* numeşte şi eliberează din funcţie personalul Clubului Sportiv Municipal Sighişoara, în conditiile legii, cu avizul Consiliului de Administraţie;
* controlează activitatea personalului şi aplică sancţiunile disciplinare sau recompensele corespunzătoare, în condiţiile legii;
* dispune măsuri pentru promovarea spiritului de fair-play şi pentru prevenirea şi combaterea violenţei şi dopajului în activitatea clubului;
* aprobă contractele individuale de muncă/contractele de activitate sportivă;
* întocmeşte proiectul bugetului propriu al Clubului și contul de încheiere al exerciţiului bugetar, pe care le supune avizării Consiliului de Administrație;
* elaborează proiectele rapoartelor generale privind activitatea clubului şi stadiul implementării strategiilor pe care le prezintă spre avizare Consiliului de Administraţie;
* prezintă informări la cererea Consiliului Local Sighişoara sau a Primarului Municipiului Sighişoara;
* elaborează şi propune proiecte Consiliului Local Sighişoara şi Primarului Municipiului care au ca scop îmbunătăţirea activităţii clubului;
* asigură instruirea personalului de specialitate;
* asigură desfăşurarea corespunzătoare a acţiunilor de selecţie, pregătire şi participare la competiţii, precum şi condiţiile de desfăşurare a activitătii sportive de performanţă;
* aprobă necesarul de materiale sportive în vederea pregătirii şi participării loturilor sportive la competiții;
* rezolvă problemele tehnice, organizatorice, administrative, financiare şi de personal ale clubului;
* se preocupă de întreţinerea şi dezvoltarea bazei materiale pentru activitatea sportivă;
* încheie cu fiecare antrenor şi sportiv contractul de muncă/contract de activitate sportivă;
* asigură implementarea Ordinului nr. 600/2018 al Secretariatului General al Guvernului, ce cuprinde standardele de control managerial intern al entităților publice;
* stabileşte pentru fiecare antrenor, prin fişa postului, numărul de grupe de sportivi, niveluri valorice şi numarul minim de sportivi legitimaţi cuprinsi în pregatire;
* îndeplineşte orice alte atribuţii stabilite prin lege, prin Hotărârii ale Consiliului Local, prin Dispoziţii ale Primarului sau prin Hotărârii ale Consiliului de Administraţie.